kardosdrur/scandi-wiki huggingface dataset:
Danmarks fodboldlandsholdsspillere

Dette er en liste over mandlige danske landsholdsspillere – fodboldspillere, som har spillet for Danmarks fodboldlandshold. Alle spillere med 25 landskampe eller flere er med på listen. En oversigt over samtlige danske landsholdsspillere kan findes i DBU's landsholdsdatabase (se under Eksterne henvisninger).

Spillere som er aktive i dag er markeret med fed skrift. Sidst opdateret den: 17. oktober 2023.

 Eksterne henvisninger 
 DBUs landsholdsdatabase med data på alle landsholdsspillere
 DBU Club 50 
 DBU 25-49 games 


 
Fodboldlandsholdsspillere
Fodbold
Sport
Fodboldspillere
Aksel

En aksel er en maskindel, for det meste en stang, der roterer om sin egen akse og derved overfører kraft til andre maskindele.

Akslens rotation skabes typisk af en motor eller tilføres fra et tandhjul eller en remskive. Et tandhjul eller en remskive er normalt også den enhed der viderefører energien fra akslen. 

Et kardankryds eller et knokkelled bruges også mellem to aksler, som har mindre center-forskyninger i forhold til hinanden, eksempelvis på en kardanaksel.

Udtrykket aksel bruges også om den stang der forbinder to hjul på hver sin side af et køretøj, uanset om den drejer rundt eller sidder fast.

Klassisk mekanik
Køretøjsteknologi
Energioverførsel
Bodilprisen for bedste kvindelige birolle

Bodilprisen for bedste kvindelige birolle er en filmpris ved den årlige Bodilprisuddeling, som uddeles af foreningen Danske Filmkritikere, og som har til formål at hylde den bedste kvindelige præstation i en birolle. Prisen blev uddelt for første gang i 1948 ved den første Bodiluddeling. Som med de øvrige priser ved Bodiluddelingen er dommerkomitéen ikke pålagt at skulle uddele prisen såfremt der ikke kan findes nogen værdige kandidater, hvilket betød at prisen i perioden fra 1950 til 1976 kun blev uddelt tre gange.

Den yngste til at blive nomineret til prisen er Ester Birch, der som 13-årig i 2022 blev nomineret for sin rolle i Skyggen i mit øje (2021).

Prismodtagere

1940'erne

1950'erne

1960'erne

1970'erne

1980'erne

1990'erne

2000'erne

2010'erne

2020'erne

Oversigt

Kilder/Henvisninger 
 Filmmedarbejderforeningens hjemmeside
HP (flertydig)

HP har flere betydninger:
 HP Inc. - amerikansk computer- og printerproducent
 Hewlett-Packard - en forhenværende amerikansk computer- og it-virksomhed.
 Horsepower - engelsk for Hestekraft.
 Harry Potter - fiktiv person i bøgerne af samme navn.
 Hjørring Privatbaner - et tidligere jernbaneselskab.

Se også 
 HP Sauce
US Open

US Open henviser til flere artikler:
US Open (badminton)
US Open (golf)
US Open (tennis)
Afskrivning

En afskrivning er en regnskabsmæssig postering, som periodisk formindsker den bogførte værdi af anlægsaktiver over dettes brugstid. Dette vil medføre, at den enkelte regnskabsperiode "belastes" med en del af den forventede værdiforringelse.

Eller sagt på et mere almindeligt dansk: En afskrivning er en bogført formindskelse af en tings (fx en bils) værdi som følge af brug eller slitage.

Den danske årsregnskabslov indeholder i § 43 et krav om, at afskrivningerne skal være systematiske. Dette indbærer, at man allerede ved anskaffelsen beslutter såvel brugstid som afskrivningsmetoden. Konstateres under vejs i brugsforløbet væsentlige afvigelser, er der mulighed for (synlig) korrektion gennem op- eller nedskrivninger.

Lineær afskrivning, hvor der hvert år afskrives et lige stort beløb, er den mest anvendte metode. Følgende metoder ses dog også anvendt:
 Saldometoden, hvor der årligt afskrives en andel (procent-sats) af aktivernes restværdi. Denne metode anvendes skattemæssigt i Danmark, idet det er tilladt at anvende sats mellem 0 og 25 % på driftsmidler.
 Amortisation, hvor afskrivningerne svarer til de årlige afdrag på en annuitet.

Regnskabsvæsen
Amida

Amida (עמידה, stående) eller Shmoneh Esre (שמונה עשרה, attenbønnen) er en jødisk bøn, der oprindelig bestod af 18 lovsigelser, men senere blev en ekstra lovsigelse (Birkat hamminim) tilføjet, så der i alt er 19. På grund af dens centrale placering i den jødiske liturgi kaldes den også nogle gange bare Tefilla (bønnen). Amida siges tre gange dagligt af observante jødiske mænd, to gange af kvinder. Amida siges dog 4-5 gange på helligdage og den ugentlige sabbat. På helligdage og på sabbaten er bønnen en smule anderledes og kortere end på hverdage, da her siges der kun 7 lovsigelser. Til hverdage består Amida af 19 forskellige mindre lovsigelser. Disse er følgende:

1)Avot – En lovprisning af den jødiske Gud. Abraham, Isak og Jakobs Gud.

2)Gevurot – Her nævnes det hvor stor og mægtig Gud er.

3)Kedushat Hashem – Lovprisning af Guds hellighed.

4)Binah – Bøn om forståelse og klogskab.

5)Teshuva – En bøn om at alle jøder vil vende tilbage til Gud og overholde Toraen. 

6)Selicha – En bøn om tilgivelse.

7)Geula – Lovpriser Gud for at være Israels frelser.

8)Refua – En bøn om helbredelse.

9)Birkat Hashanim – En bøn om at Gud skal gøre jorden frugtbar.

10)Galujjot – En bøn om at Gud bringer jøderne tilbage til Israels land.

11)Birkat Hadin – En bøn om genindsættelse af Sanhedrinet.

12)Birkat Hamminim – En bøn om udslettelse af grupper, der vha. løgn og bagvaskelse bekæmper jøder.

13)Tzaddikim – En bøn om at Gud viser sin barmhjertighed for de retfærdige og støtter dem.

14)Jerushalaim – En bøn om genopbyggelsen af Jerusalem.

15)Birkat David – En bøn om at Gud vil bringe messias.

16)Tefilla – En bøn om at Gud vil acceptere ens bønner.

17)Avoda – En bøn om at kunne bring ofringer til Gud ved det kommende tempel – akkurat som dengang 
templet stod.

18)Hoda’a – En bøn der takker Gud for livet, sjælen og for alle de mirakler, som hele tiden finder 
sted, uden at vi lægger mærke til dem. 

19)Birkat Kohanim – En bøn for fred, godhed og velsignelse. 

Om morgenen siges Amida for voksne mænds vedkommende med tefillin og tallit på.
Bønnen siges desuden stille, helst så ingen andre kan høre den.

Jødedom
Minjan

Ordet minjan betegner en situation, hvor 10 voksne jødiske mænd (over alderen for bar mitzva) (i ikke-ortodoks jødedom er oftest også kvinder medregnet) er til stede i en forsamling. Hvis der er minjan i en synagoge, kan kaddish og andre vigtige bønner siges.

Jødedom
Swap

Swap kan henføre til flere artikler:
 Virtuel hukommelse – en computerteknik
 Swap (valuta) – likviditetsstyring af valutaer
 Renteswap

Se også
 Hot-swap – enheder i en maskine, oftest en computer, der kan skiftes mens maskinen er i drift
 New Horizons (rumsonde) – en mission der skal kortlægge Pluto, et af instrumenterne kaldes SWAP
Olav Magnusson

Olav Magnusson (1099 – 22. december 1115) var konge af Norge fra 1103 til 1115. 
 
Olav var søn af kong Magnus Barfod og blev valgt til konge sammen med sine ældre brødre Øystein Magnusson og Sigurd Jorsalfar. Han døde 15 år gammel. Flere steder blev han ikke regnet med i den norske kongerække. 

Regenter af Norge
Nordmænd i 1100-tallet
Balanced scorecard

The Balanced Scorecard er et styrings- og ledelsesværktøj, der bygger bro mellem strategi, vision og daglig drift – og mellem indsats og resultater.

The Balanced Scorecard er udviklet (siden 1990) af amerikanerne professor Robert S. Kaplan fra Harvard Business School og direktør David P. Norton fra Renaissance Solutions Inc.

Udover traditionel økonomistyring måler The Balanced Scorecard også på de tre ikke-økonomiske perspektiver: kundeperspektivet, den interne forretningsproces og lærings- og vækstperspektivet.

Balanced Scorecard kan via de ikke-økonomiske målepunkter sige noget om en virksomheds sundhed – sundhedskurven. Hvis sundhedskurven knækker, kan man regne med, at profitkurven (altså virksomhedens økonomi) også snart vil knække. Da sundhedskurven knækker før profitkurven, opstår der et ledelsesmæssigt råderum hvori, ledelsen kan nå at korrigere. Således kan de økonomiske uheldigheder undgås, da man ikke ender i brandslukning.

Traditionelt har man ledet virksomheder ud fra økonomiske nøgletal, hvilke baseres på historiske data. Dette sammenlignes af nogen med at styre virksomheden igennem bakspejlet.

Populært sagt opfattes The Balanced Scorecard som et værktøj, der gør ledelsen i stand til at styre virksomheden ud fra forruden.

Se også 
 Performance management
 Målstyring

Aktivitetsplanlægning
Erhvervsprogrammer
Bodilprisen for bedste ikke-amerikanske film

Bodilprisen for bedste ikke-amerikanske film er en filmpris ved den årlige Bodilprisuddeling, som uddeles af foreningen Danske Filmkritikere, og som har til formål at hylde den bedste ikke-amerikanske film, herunder eksklusiv Danmark. Prisen blev uddelt for første gang i 1948 ved den første Bodiluddeling under navnet "Bedste europæiske film", men prisen skiftede i 2001 navn til "Bedste ikke-amerikanske film" for at kunne omfavne alle film, der ikke er produceret i USA (og Danmark). Som med de øvrige priser ved Bodiluddelingen er dommerkomitéen ikke pålagt at skulle uddele prisen såfremt der ikke kan findes nogen værdige kandidater, hvilket aldrig har været tilfældet.

Frankrig er den nation, der har modtaget flest priser i denne kategori med i alt 19 priser, efterfulgt af Sverige med 13 priser og Storbritannien og Italien, begge med 11 priser. Den svenske instruktør Ingmar Bergman holder rekorden for at være modtager af flest priser i denne kategori med i alt 4 priser (1957, 1959, 1974 og 1979), og han er efterfulgt af franske François Truffaut, italienske Federico Fellini og polske Krzysztof Kieslowski, der hver har 3 priser.

1940'erne

1950'erne

1960'erne

1970'erne

1980'erne

1990'erne

2000'erne

2010'erne

2020'erne

Opgørelse

Kilder/Henvisninger 
 Bodilprisens hjemmeside

Referencer
DM (flertydig)

DM eller dm Forkortelsen kan betyde:

 D-Mark – den tidligere tyske valuta
 Danmarksmesterskab – inden for sport
 Dansk Magisterforening – tidligere navn på en akademisk faglig organisation, der nu blot hedder DM
 Datamile – en længdeenhed inden for radarteknik
 decimeter – et længdemål, forkortet dm
 Dungeon Master – en spilleder i rollespil
 Data management
 Depeche Mode
 DM. - tidligere forkortelse og Post-nominalgruppe for Dannebrogordenens Hæderstegn

Se også 
 dekameter – et længdemål, som tidligere forkortedes Dm (nu dam)
Shaban Sinani

Shaban Sinani er en albansk forsker og journalist. Han har en doktorgrad og er professor.

Han har været avismedarbejder og forsker og tilknyttet det Albanske Videnskabelige Akademi. Han var indtil november 2005 direktør for Det Albanske Nationalarkiv. Efter regeringssskiftet i 2005 måtte han træde tilbage fra denne stilling. Han blev erstattet af professor, dr. Nevila Nika – der så vidt vides havde denne post i Sali Berisha's første regeringsperiode.

Han har udgivet adskillige bøger på albansk og fransk. Blandt andet har han efter arkivstudier dokumenteret at forfatteren Ismail Kadaré – skønt protegeret af Hoxha-styret – blev overvåget af samme.

Shaban Sinani var én af organisatorerne af forskellige aktiviteter i anledning af Skanderbegs 600-års fødselsdag i 2005. Et arrangement i København måtte opgives på grund af hans fratræden.

Eksterne henvisninger 
 Shaban Sinani: Një dosje për Kararenë, Tirana. Om Hoxha-styrets overvågning af Kadaré
 Shaban Sinani: Le Dossier Kadaré. Suivi de: La Vérité des souterrains. Ismail Kadaré avec Stéphane Courtois, Odile Jacob, Paris 2006. Fransk udgave af Një dosje ..., suppleret med længere interview med Kadaré
 Interview på albansk med Shaban Sinani om Kadaré-sagen 
 Resume på engelsk af ovennævnte interview med Shaban Sinani om Kadaré-sagen
 Shaban Sinani: Artikel om Moder Teresa (illustreret, på albansk) 
 Om planerne for et dansk Skanderbeg-seminar. Baggrundsmateriale

Tjek fødsels- og dødsår
Journalister fra Albanien
Laurent Kabila

Laurent-Désiré Kabila (født 27. november 1939, død 18. januar 2001) var den Demokratiske Republik Congos præsident (1997-2001). 

Kabila ledte en oprørsbevægelse , der siden 1964 havde ført et forgæves oprørsforsøg i det østlige Congo. Hans popularitet blev dog hastigt forvandlet til en bitter skuffelse fra folkets side på grund af korruption og nepotisme. Den regionale uro, der havde glødet siden Kabilas magtovertagelse, udviklede sig til det, der senere blev betegnet Den Afrikanske Verdenskrig. 

Kabila blev skudt og dræbt af sin egen livvagt under et attentat i præsidentpaladset i hovedstaden Kinshasa. Hans søn Joseph Kabila overtog magten umiddelbart efter.

Demokratiske Republik Congos præsidenter
Politikere fra Demokratiske Republik Congo
Jaber al-Ahmad al-Jaber al-Sabah

Jaber III al-Ahmad al-Jaber as-Sabah (arabisk: جابر الأحمد الجابر الصباح) (29. juni 1926–15. januar 2006) af as-Sabah dynastiet var emir af Kuwait fra 31. december 1977 til sin død. Han var gift mindst fire gange og har et stort antal børn.

Jaber blev født i Kuwait City. Sheikh Jaber (af as-Sabah dynastiet, som har hersket over Kuwait siden det 18. århundrede) var tredje søn af Sheikh Ahmad al-Jaber as-Sabah, som var Kuwaits emir fra 1921 til 1950.

Sheikh Jaber modtog sin tidlige uddannelse på al-Mubarakiya Skole og blev derefter undervist privat i religion, engelsk, arabisk og naturvidenskab. I 1949 arbejdede Sheikh Jaber som leder af Public Service for Ahmadi regionen. I 1962 blev han valgt som Kuwaits første finans- og økonomiminister. Sheikh Jaber blev udnævnt som Kuwaits premierminister i 1965 og til kronprins i 1966. Han fulgte sin fætter Sabah III as-Salim as-Sabah i december 1977 og havde været premierminister af Kuwait i et årti før. Som emir ledede han landet, som engang blev beskrevet som "for rigt til sit eget bedste". 

Efter den islamiske revolution i Iran i 1979 og demonstrationer blandt Kuwaits shiiter, indskrænkede Jaber pressefriheden i Kuwait.

I 1981 opløste han Kuwaits nationalforsamling og brugte den magt, som han havde via Kuwaits grundlov. I maj 1985 overlevede han et mordforsøg, da en islamisk militant kørte en bilbombe til sprængning midt i en kongelig procession. I 1991, efter Golfkrigen, genindsatte Sheikh Jaber nationalforsamlingen.

3. august 1990 efter strid om grænsen mellem Kuwait og Irak invaderede og besatte Irak Kuwait med den hensigt at annektere det. Jaber og hans familie flygtede til Bahrain og senere til Saudi Arabien. 5 milliarder amerikanske dollars af Jabers egen kapital blev brugt på en militær kampagne for at befri Kuwait. I marts 1991 vendte Jaber tilbage til et frit Kuwait. I september samme år indgik Jaber en aftale med USA, som tillod en stor militær tilstedeværelse i Kuwait.

I 1999 foreslog han en ændring af Kuwaits valglov, som tillod kvinder at stemme og beklæde et embede; lovforslaget blev afvist af nationalforsamlingen og blev først fremsat for parlamentsmedlemmerne igen 2005, hvor Kuwaits parlament gav landets kvinder politiske rettigheder.

Sheikh Jaber al-Ahmed as-Sabah døde 15. januar 2006, 79 år gammel. Han blev fulgt af den 76-årige kronprins, Saad al-Abdullah as-Salim as-Sabah. Der blev holdt 40 dages landesorg.

Se også 
 Al-Sabah

Personer fra Kuwait City
Emirer af Kuwait
Økonomiministre
Kuwaits premierministre
Hawaiiøerne

Hawaiiøerne, tidligere kendt som Sandwich Islands, er en øgruppe på i alt 19 større øer og atoller samt flere småøer, skær og undersøiske rev. Øerne består af en række undervandsbjerge, der strækker sig 2.400 km mellem den 19. og 29. nordlige breddegrad i det nordlige Stillehav. Øgruppen har fået sit navn efter den største og sydligste ø, Hawaii. Den nordligste er Kure Atol. Alle øerne udgør den amerikanske delstat Hawaii, bortset fra Midwayøerne, der hører til USA's ydre småøer.

Denne øgruppe er i realiteten de højeste bjergtoppe, som stikker op over havoverfladen på en stor undersøisk bjergkæde, der er dannet af vulkansk aktivitet fra et såkaldt hot spot i Jordens kappe. Med en beliggenhed omkring 3.000 km fra det nærmeste kontinent er Hawaii-øerne den mest isolerede øgruppe i verden.

Sandwich Islands 
Sandwich Islands (Sandwich-øerne) var det navn, den engelske opdagelsesrejsende James Cook gav øgruppen, da han formodentlig som den første europæer opdagede øerne d. 18. januar 1778.

Navnet er givet til ære for en af Cooks velyndere, hans chef, John Montagu, 4. jarl af Sandwich, som på det tidspunkt var det britiske admiralitets øverstkommanderende (First Lord of the Admiralty).

I slutningen af det 19. århundrede blev navnet ændret, og i dag er øgruppen kendt under navnet Hawaii-øerne.

Sandwich-øerne må ikke forveksles med de ubeboede Sydsandwichøer (South Sandwich Islands), et britisk territorium i Sydatlanten.

Referencer

Eksterne henvisninger 

 
Øgrupper i Stillehavet
Michelle Bachelet

Verónica Michelle Bachelet Jeria  /βeˈɾonika miˈʃɛl baʃˈle ˈçeɾja/ (født 29. september 1951 i Santiago) er en chilensk socialistisk politiker. Hun var Chiles præsident fra 2006 til 2010 og fra 2014 til 2018. 
Fra 2018 til 2022 var hun  FN's højkommissær for menneskerettigheder.

Baggrund 
Bachelets far, General Alberto Bachelet Martínez, blev myrdet under Pinochets militærjunta. Hun gik herefter i politisk eksil, først i Australien og derefter i DDR, hvor hun læse blandt andet germanistik og medicin. Bachelet er børnelæge og har været sundhedsminister og forsvarsminister i præsident Ricardo Lagos regering.

Bachelet var leder FN's organisation for kvinders rettigheder og ligestilling, UN Women, fra september 2010 til juni 2013.

Bachelet var præsidentkandidat for Chiles socialistiske parti, Concertación, ved Præsidentvalget i Chile 2005 og fik 46% af stemmerne i første valgomgang. Hun vandt anden valgomgang den 15. januar 2006 med 53,5% af stemmerne, hvor modkandidaten var forretningsmanden Sebastián Piñera. Bachelet blev Chiles første kvindelige statsleder.

Bachelet er af Forbes Magasinet udnævnt som en af de 100 mest indflydelsesrige kvinder i verden.

Fra 2018 til 2022 havde hun embedet som som FN's højkommissær for menneskerettigheder, (Sekretariatet for FN's højkommissær for menneskerettigheder). Dagen før sin fratrædelse offentliggjorde hun en rapport om om overgreb mod uighurer og andre muslimske mindretal i Kinas nordvestlige Xinjiang-provins.

Referencer

Eksterne henvisninger 

 «The woman eyeing Chile's top job» (fra BBC News)
 «The unexpected travails of the woman who would be president» (fra tidsskriftet The Economist)

Chiles præsidenter
Politikere fra Chile
Personer fra Santiago de Chile
Pædiatere
Menneskerettigheder
FN
Zheng He

Zheng He (traditionelt kinesisk: 鄭和, Wade-Giles: Cheng Ho, blev også kaldt San Bao; født 1371, død 1435) var en berømt admiral og opdager som blev født i Yunnan-provinsen i Kina. 

Han var af muslimsk familie og blev taget i tjeneste hos prins Zhu Di af Yan, den fjerde søn af Ming-dynastiets første kejser. Efter, at Zheng He som tiårig blev taget i tjeneste, blev han også kastreret.

Som søofficer udmærkede Zheng He sig i Zhu Dis kamp for at nå magtens tinder. Da hans kamp var blevet kronet med held, beordrede Zhu Di sin admiral til at lede syv ekspeditioner mellem 1405 og 1433; de gik til Stillehavet, Det indiske hav, Rødehavet og den Persiske golf. Målet med ekspeditionerne var at fange en rival til kejsertronen, men også handel og diplomati. De blev delvis voldsomme, og han stødte på pirater og barbarer på sin færd. 

Hver ekspedition skal ifølge datidige kilder have talt over 300 skibe med omkring 30.000 mand. Skibene blev kaldt djonker og de største var cirka 150 m lange med ni master. Skibene havde blandt andet vandtætte skrog, noget som ikke blev almindeligt i europæisk skibsbygning før i nittenhundredetallet. (Se artikel om skibets historie)

Navnet San Bao fik han muligvis fordi han mindede om Sindbad fra de arabiske sagn. Hans rejser blev kendt som eunukken San Baos rejser på det vestlige hav.(三保太監下西洋).

Zhen He er begravet i en krypt udenfor Nanjing i Kina.

Eksterne henvisninger 

 MuslimHeritage.com: Zheng He – the Chinese Muslim Admiral
 Google Earth Community: The Voyages of Admiral Zheng He 1405-1433

Personer i Kinas historie
Opdagelsesrejsende
Knud Pontoppidan

Knud Børge Pontoppidan (10. juli 1853 i Ribe – 21. oktober 1916 i Hillerød) var en dansk psykiater og retsmediciner, broder til Erik (1847-1919), Morten (1851-1931) og Henrik Pontoppidan (1857-1943).

Pontoppidan var søn af præst Dines Pontoppidan og hustru f. Oxenbøll, blev student fra Randers Statsskole 1870, cand.med. 1876 og dr.med. 1883. Han var først reservelæge i Søværnet 1878-79, vandt Københavns Universitets guldmedalje 1879 på en afhandling indenfor retsvidenskab, blev reservelæge ved Københavns Kommunehospitals Afdeling VI (psykiatri) 1882-86 og reservelæge ved Sct. Hans Hospital 1886-87.

Ved professor C. G. Gædekens afgang i 1888 overtog han stillingen som overlæge ved Kommunehospitalets 6. afdeling, som bl.a. tog imod psykiatriske patienter. Han blev samtidig ansvarlig for den kliniske undervisning i sindssygdomme ved Københavns Universitet, og i 1892 blev han officielt ansat som klinisk docent samme sted. Ved 6. afdeling blev han udsat for en forløber for "den anti-psykiatriske bevægelse" (længe inden dette begreb ellers var udformet), og han trådte derfor pr 1. januar 1898 tilbage fra sin stilling og blev i stedet overlæge ved Sindssygeanstalten ved Århus 1898-1901. I 1901 blev han professor i retsmedicin ved Københavns Universitet; han forblev i stillingen frem til d. 31. januar 1914. Fra 1911 og frem til sin fratrædelse var han aktiv i udvalget til oprettelse af en særlig embedslægeeksamen, ved hvilken retspsykiatrien og retsmedicinen fik en fremtrædende plads.

Han var medlem af Sundhedskollegiet 1901-07, læge ved åndssvageanstallen Gamle Bakkehus 1903-06, medlem af Retslægerådet 1909 og bestyrer af Universitetets retsmedicinske Institut. Han blev Ridder af Dannebrog i 1898 og fik Dannebrogordenens hæderstegn ("Sølvkorset") i 1913.

Ikke for intet var han broder til en nobelprisvinder i litteratur. Han var selv en fortræffelig prosaist, og hans skrifter er også af denne grund stadig læseværdige.

Han var gift med Johanne f. Segelcke, datter af brænderiejer A.R. Segelcke og hustru Marie f. Schibsbye.

Bibliografi 
 Den kroniske Morfinisme, 1883.
 Neurasthenien. Bidrag til Skildringen af vor Tids Nervøsitet, 1886.
 Psykiatriske Forelæsninger og Studier, 1892-1895.
 6te Afdelings Jammersminde, 1897; optrykt 1978.
 Kliniske Forelæsninger over Nervesygdomme, 1898.
 Retspsykiatriske Erklæringer. En Eksempelsamling til brug for Læger og Jurister, 1901
 Retsmedicinske Forelæsninger og Studier, Bd. 1–3, 1907-1909.

Noter

Henvisninger 
 

 Amalie Skram, Professor Hieronimus, 1895; ofte optrykt
 Ib Ostenfeld, "Knud Pontoppidan" i optrykket (1978) af 6te Afdelings Jammersminde
 Nekrolog-interview med Erik Pontoppidan
 Knud Pontoppidan i Golden Days in Copenhagen
 Kraks Blaa Bog 1910

Læger fra Danmark
Professorer fra Københavns Universitet
Danskere i 1800-tallet
Danskere i 1900-tallet
Personer fra Ribe
Riddere af Dannebrog
Knud
Personer i Kraks Blå Bog (afdøde)
Personer i Dansk Biografisk Leksikon
Modtagere af Københavns Universitets guldmedalje
Christiania-dommen

Christiania-dommen blev afsagt af Højesteret (sag U.1978.315H) den 2. februar 1978 i sagen fristanden Christiania mod Forsvarsministeriet.

Højesteret nåede i sin afgørelse frem til at den ”levende brugsret” (som anført af sagsøgeren) ikke kunne fortrænge statens ”døde ejendomsret”, og at Østre Landsrets dom vedrørende statens ret til at rømme området skulle stadfæstes.

Endelig fastslog Højesteret i sin dom, at det alene, under henvisning til Grundlovens § 3, tilkommer regeringen og Folketinget at tage stilling til en fortsat brug af Christianiaområdet.

Sagsøgerne blev repræsenteret af professor i retsvidenskab, Ole Krarup og landsretssagfører Carl Madsen.

Østre Landsrets dom er udgivet som bog af Ole Krarup med indledning, kommentarer og efterskrift. Højesterets dom er trykt i Ugeskrift for Retsvæsen årgang 1978 s. 315.

Christianiadommen – Udskrift af Østre Landsrets dombog (1977) .

Referencer 

Retssager i Danmark
Dommen
Software Development Kit

Et Software Development Kit (fork. SDK) indeholder den kode og de biblioteker, et program skal inkludere for at gøre brug af de underliggende features i et stykke software som f.eks Microsoft Windows, Linux, DirectX, OpenGL eller lignende.

Programmeringssprog